Pagrindinė vaizdo plokštės atsakomybė – vaizdo generavimas. Vertėtų turėti omenyje tai, kad žaidimų atvejais, animacijų generavimo procesas yra žymiai sudėtingesnis nei pavyzdžiui, dirbant su el.pašto ar biuro programomis, todėl jei jums svarbus didelės raiškos ir detalus vaizdas, vaizdo plokštė turėtų pasižymėti atitinkamu našumu. Bendrai pagrindinės vaizdo plokštės kompiuteryje funkcijos yra: vaizdo generavimas, procesoriaus apdorojamų procesų rėmimas, kompiuterio našumo padidinimas (užduočių atlikimo paspartinimas).